Source: http://politeia.org.ro/stiri-revista-presei/revista-presei-18-mai-dragnea-raceste-stranuta-toti-parlamentarii-psd/53781/
Timestamp: 2017-08-23 21:08:16+00:00

Document:
Revista Presei – 18 mai. Dragnea răcește, strănută toți parlamentarii PSD | PoliteiaWorld
Home » Stiri / Revista Presei	» Revista Presei – 18 mai. Dragnea răcește, strănută toți parlamentarii PSD
Hristos a inviat! Astazi este joi, 18 mai. Vremea va fi în general frumoasă, iar valorile termice se vor situa în jurul celor normale la această dată, informează ANM. Temperaturile maxime se vor încadra între 16 şi 26 de grade, iar cele minime, în general, între 2 şi 12 grade. Cerul va fi variabil, cu înnorări temporar accentuate după-amiaza şi în prima parte a nopţii, în regiunile intracarpatice, precum şi la deal şi la munte, unde pe arii restrânse vor fi averse, descărcări electrice şi intensificări de scurtă durată ale vântului. Bucuresti: Vremea va fi frumoasă. Cerul va fi variabil, mai mult senin în prima parte a zilei. Vântul va sufla slab şi moderat. Temperatura maximă se va situa în jurul valorii de 22 de grade, iar cea minimă va fi de 7…9 grade.
Legea salarizării: Liviu Dragnea se supără, parlamentarii schimbă votul. Liviu Dragnea schimbă cu o vorbă spusă la televizor un vot dat în Parlament. Dimineaţă, pensiile speciale erau îngheţate printr-un vot în comisia de muncă din Senat. Pe la prânz, preşedintele PSD a spus la televizor că nu e de acord cu măsura. Vestea a ajuns rapid la comisie, ministrul Muncii şi-a retras amendamentul, votul a fost reluat şi rezultatul s-a schimbat. Pensiile speciale nu mai sunt înghețate. În prima parte a zilei, senatorii din Comisia de muncă au decis îngheţarea pensiilor speciale până în 2019. Câteva ore mai târziu, preşedintele PSD Liviu Dragnea intra în direct la o televiziune şi era întrebat şi de această decizie. „În cadrul legii salarizării nu e înţelept să fie nişte lucruri legate de pensii. În acest sens am cerut să se retragă din textul Legii salarizării articolul 40 referitor la pensiile de serviciu”, a spus șeful PSD. Nici nu a terminat bine Liviu Dragnea să spună ce crede despre acest lucru, că vestea a şi ajuns în Comisia de muncă din Senat, chiar la ministrul Lia Olguţa Vasilescu. Momentul este surprins de camerele video. Şi se vede cum ministrul Muncii se ridică şi stă de vorbă cu mai mulţi social-democraţi din Comisie. Integral pe Digi24
Sorin Grindeanu cere Curţii Constituţionale să respingă ca inadmisibilă excepţia Bombonicăi Dragnea privind abuzul în serviciu. Premierul României, Sorin Grindeanu, cere Curţii Constituţionale să respingă ca inadmisibilă excepţia ridicată de Bombonica Dragnea, fosta soţie a liderului PSD, Liviu Dragnea, privind lipsa pragul valoric pentru incriminarea infracţiunii de abuz în serviciu. CCR a fixat ca termen de judecată a excepţie de neconstituţionalitate data de 6 iunie 2017. Curtea Constituţională a fixat pe 6 iunie termenul de judecată a excepţiei ridicate de Bombonica Prodana, fostă Dragnea, potrivit unor surse judiciare. Raportul în acest caz a fost finalizat în mai puţin de două luni. Potrivit procedurii, mai multe instituţii trebuie să trimită puncte de vedere atunci când sunt discutate excepţii: Guvernul României, Avocatul Poporului, preşedinţii Senatului şi al Camerei Deputaţilor. Potrivit unor surse judiciare, premierul României, Sorin Grindeanu, arată în punctele de vedere trimise de Guvernul României că excepţia de neconstituţionalitate a articolului privind abuzul în serviciu, articolul 297 Cod Penal, este inadmisibilă. Sursele citate au explicat că în punctul de vedere al Guvernului trimis la CCR, în cazul celei de-a doua excepţii, privind articolul 13.2, din Legea 78/2000 privind combaterea infracţiunilor de corupţie, se cere respingerea acesteia ca neîntemeiată. Surse judiciare au mai arătat că Grindeanu a motivat în punctul său de vedere jurisprudenţa CCR. El ar fi citat mai multe paragrafe din Decizia 405/2016, în care CCR a analizat infracţiunea de abuz în serviciu. CCR a explicat definiţia abuzului în serviciu, arătând că sintagma „îndeplineşte în mod defectuos” trebuie interpretată prin „îndeplineşte cu încălcarea legii”. Prin „lege” înţelegându-se doar legislaţia primară legi, ordonanţe simple şi ordonanţe de urgenţă. Nu şi dacă funcţionarul încalcă reglementări secundare: hotărâri de guvern, fişa postului, ordin ministerial, ordin de prefect, caiet de sarcini etc. Integral pe Adevarul
Scandal PSD-Opoziție, la Comisia de anchetă asupra alegerilor prezidențiale din 2009. Lucrările vor fi secrete, iar presa nu va avea acces. Prima şedinţă a Comisiei de anchetă privind alegerile prezidenţiale din 2009 a început, miercuri, la Parlament, cu dispute între putere şi opoziţie pe tema prezenţei supleanţilor la lucrări. La dezbateri, USR a venit atât cu membrii titulari ai comisiei, cât şi cu supleanţii, care au fost rugaţi de preşedintele Comisiei, Mihai Fifor (PSD), să părăsească sala. Decizia a provocat un val de reacţii din partea opoziţiei, care a cerut ca şi supleanţii să fie de faţă, cel puţin la prima şedinţă, când se discută probleme organizatorice, astfel încât şi ei să fie la curent cu discuţiile. Deputatul Robert Turcescu (PMP) a afirmat că şi natura “episodică” a acestei Comisii impune prezenţa tuturor membrilor, inclusiv a supleanţilor, dar fără drept de vot, astfel încât ei să poată urmări evenimentele, fără să piardă informaţii. Adrian Ţuţuianu (PSD) şi Eugen Nicolicea (PSD) au invocat însă articole din Hotărârea de înfiinţare a Comisiei, care prevăd că supleanţii participă cu drept de vot doar în cazul în care membrii titulari lipsesc, opoziţia afirmând că aceste articole nu interzic însă prezenţa ca observatori.”Cred că ar fi bine să veniţi cu înlocuitorii dumneavoastră şi la şedinţele de plen, având în vedere că fiecare listă de deputat are şi supleanţi. Dacă supleanţii trebuie să fie aici, să o extindem la plen, după ce va aproba plenul ca lângă domnul Goţiu să mai doarmă încă doi, trei, atunci o să aprobăm şi noi aici prezenţa”, a afirmat, sarcastic, Nicolicea. Integral pe Romania Libera
Mircea Kivu, MĂRTURISIRE CUTREMURĂTOARE: „Colaborarea mea cu Securitatea”. Sociologul Mircea Kivu a anunțat, miercuri seara, într-o postare pe Facebook, că a colaborat cu Securitatea, sub numele de cod „Mihai”. „Nu găsesc alt resort pentru a-l fi semnat decât laşitatea”, scrie cunoscutul sociolog. Mărturisirea vine în urma unui anunț făcut de Sabin Orcan, directorul editorial al ziarului România liberă – în care Mircea Kivu scria articole de opinie, cu privire la încetarea colaborării cu sociologul. Se întâmpla la mijlocul anilor ’80, la puţin timp după ce devenisem sociolog la Laboratorul de Sociologie Urbană al Institutului de Proiectare Construcţii Tipizate (IPCT) – actualul CURS. Am fost contactat de securistul institutului, care m-a chemat la o “discuţie”, cu două persoane pe care nu le cunoşteam, dar care s-au recomandat drept ofiţeri de Securitate”, își începe Mircea Kivu lunga mărturisire, pe care o redăm integral, mai jos. „Mi-au ţinut un discurs despre pericolele interne şi externe care ne ameninţă ţara, despre datoria cetăţenească pe care o avea fiecare dintre noi de a aduce la cunoştinţa “organelor statului” acele acţiuni ale unor persoane care ar putea constitui un pericol. M-au întrebat dacă aş fi de acord ca, în măsura în care aş afla despre asemenea acţiuni, să le aduc la cunoştinţă. Am răspuns afirmativ. Mi-au cerut să semnez un angajament scris că voi face aşa. Mi-au cerut să îmi aleg un nume cu care să semnez informările, dacă vor fi. Am scris angajamentul, după dictare, alegând numele de cod “Mihai”. Integral pe EVZ
USR Bihor: Sesizări pentru despăduriri care se văd din satelit. Nu mai puţin de 1.000 de hectare de pădure au fost pur şi simplu rase de pe faţa pământului, în ultimii ani, în Parcul Natural Apuseni. Asta spun reprezentanţii USR Bihor, care au studiat hărţile din satelit ale zonelor cu probleme. Ca să stopeze fenomenul tăierii pădurilor, membrii filialei judeţene a Uniunii vor să depună mai multe sesizări la instituţiile abilitate. Reprezentanþii USR Bihor au studiat hãrþile satelitare ale programului Google, care aratã cum evolueazã o suprafaţã de la an la an. Aşa au ajuns la concluzia cã o mare parte din pãdurile din zona Padiş a Parcului Natural Apuseni au dispãrut în ultimii ani. “În ultimii 10 ani o foarte mare suprafaţã de pãdure a dispãrut în zona parcului Naţional Apuseni. Este o suprafaţã ce se întinde pe Bihor, Alba şi Cluj, noi am calculat în jur de 1000 de hectare”, spune Alexandru Flora, vicepreşedinte USR Bihor. Convinşi că de vină pentru această situaţie sunt tăierile ilegale, reprezentanţii USR vor să sesizeze autorităţile din domeniul silvic şi administraţia parcului natural. “Le cerem sã ne spunã cine sunt proprietarii pãdurilor din zona respectivã, administratorii care pot fi publici sau privaţi urmând sã mergem mai departe cu demersurile prin petiţionarea acestora”, susţine Alexandru Flora. Integral pe Ziare.com
Cine o vrea pe Firea președintă. De ce ar fi mai bună decât Dragnea. A plecat de jos și a făcut orice pentru a ajunge cât mai sus. Sondajele o arată favorită în cursa prezidențială de peste doi ani, cu toate că partidul nu și-a desemnat candidatul. Gabriela Firea este împinsă spre cea mai înaltă poziție, chiar dacă șeful ei de partid, Liviu Dragnea, crede că e menită doar să ducă trena, ca în cursele de ciclism, în care echipele îl protejează pe cel ce are cele mai mari șanse să câștige și în fața lui merge cineva care îi deschide drumul: ia în plin curentul de aer sau vântul, iar la momentul potrivit îi face loc să o ia înainte. Sunt, însă, unii în PSD și în afara partidului care mizează în totalitate pe Gabriela Firea încă de-acum. Pentru ea nu garantează doar Florentin Pandele, primarul de Voluntari și soțul care i-a făcut o casă ca un submarin, ci și oameni mai influenți, care o cunosc mai de demult și cărora fosta vedetă de televiziune le-a rămas datoare de-a lungul timpului, printre ei și Dan Voiculescu, fondatorul Antenelor. Campania de susținere a primăriței de București este în plină desfășurare la Antena 3, unde nu trece o zi fără să fie pomenită. Ca în orice film publicitar, calitățile produsului sunt exagerate, iar Gabriela Firea apare mereu ca o zână salvatoare, care nu se teme de nimic, mereu inventivă și permanent aproape de bucureșteni. Integral pe Romania Libera
Firea e acuzata ca minte ca sa amane demolarea Cathedral Plaza. Arhiepiscopia ii cere sa spuna daca managerul ii e sau nu nasa. Arhiepiscopia Romano-Catolica il acuza pe primarul general al Capitalei, Gabriela Firea, ca minte atunci cand spune ca are nevoie de aviz din partea Ministerului Culturii pentru a demola Cathedral Plaza. Mai mult, reprezentantii Arhiepiscopiei spun ca Firea serveste interesele managerul dezvoltatorului proiectului Cathedral Plaza care este nasa sa de la casatorie. In contextul in care Firea i-a acuzat pe acestia ca o denigreaza si ca daca lucurile vor continua se gandeste sa apeleze la instanta, reprezentantii Arhiepiscopiei ii cer public sa spuna clar daca Daiana Voicu ii este sau nu nasa. Precizarile au venit, miercuri, dupa ce Firea a spus la Antena 3 ca “eu pot sa semnez o dispozitie de primar ca sa pun in opera decizia instantei doar dupa ce primesc aviz de la Ministerul Culturii”. Astfel, reprezentantii Arhiepiscopiei au precizat ca executarea sentintei Tribunalului Dambovita prin care primarul general este obligat sa emita Dispozitia de desfiintare a cladirii Cathedral Plaza nu presupune emiterea unei autorizatii de desfiintare, ci doar a unui act de executare sub forma unei Dispozitii a primarului general. “Aceasta afirmatie nu apartine doar Arhiepiscopiei Romano-Catolice de Bucuresti, ci este concluzia la care a ajuns in mod irevocabil Curtea de Apel Constanta (Decizia 89/2016) “, se arata in comunicat, precizandu-se ca doar pentru emiterea unei autorizatii de construire/desfiintare este necesar avizul Ministerului Culturii. Acestia au punctat ca nu exista nicio norma juridica in vigoare care sa impuna eliberarea unui aviz din partea MCIN pentru a se emite Dispozitia de desfiintare. Integral pe Ziare.com
Cum a cumpărat Secureanu inelul lui „Suleyman Magnificul“ din banii Spitalului Malaxa. Fostul manager al Spitalului Malaxa din Bucureşti, Florin-Adrian Secureanu, a făcut mai multe achiziţii extravagante din banii unităţii medicale: bijuterii, cadouri sau chiar o limuzină. Afaceriştii care achitau cumpărăturile primeau banii înapoi prin contracte fictive încheiate cu spitalul, potrivit procurorilor DNA. Inele de damă şi bărbăteşti, butoni, o brăţară de damă, un lanţ pentru fiica fostului manager de la Spitalul Malaxa Florin-Adrian Secureanu (53 de ani) sunt doar o mică parte din achiziţiile de lux pe care unitatea medicală le-a plătit unei firme de bijuterii din Bucureşti. În schimb, firma de bijuterii Yarouse Jewellery a emis, în perioada 2013-2015, facturi în valoare de 39.500 de lei pentru servicii de curăţire instrumentar medical pe Secţia Ginecologie-Sterilizare. Asta deşi în realitate aceste servicii nu au fost prestate niciodată de această firmă. Detaliile apar în dosarul în care Secureanu a fost trimis în judecată de procurorii DNA pentru delapidare şi luare de mită. Prejudiciul adus spitalului: 9,1 milioane de lei. Cazul a ajuns pe masa judecătorilor de la Tribunalul Bucureşti. Inel pentru „Vrăbi“ În acelaşi dosar au mai fost trimişi în judecată mai mulţi angajaţi şi directori din Spitalul Malaxa, dar şi afacerişti care au fost acuzaţi de complicitate la delapidare. Unul dintre aceştia este Simona Trandafir, asociat şi administrator la Yarouse Jewellery. Pusă în faţa probelor evidente, facturile prin care o societate care comercializează bijuterii ajunsese să cureţe instrumentar ginecologic, femeia a recunoscut parţial acuzaţiile. Potrivit unor surse judiciare, Trandafir a povestit că totul a început în 2013, atunci când Secureanu ar fi venit la sediul firmei din strada Gabroveni şi i-ar fi comandat realizarea mai multor podoabe. Ulterior, femeia s-a deplasat pentru eventualele comenzi la locuinţa lui Secureanu. Integral pe Adevarul
25 Raspunsuri la Revista Presei – 18 mai. Dragnea răcește, strănută toți parlamentarii PSD
mar18/05/2017 at 09:03
Borfi președinte, sa ne ferească Dumnezeu 🙄
zigzag18/05/2017 at 09:08
Pai de ce ? :)))
Cetatean18/05/2017 at 09:25
Ipoteza Pandeaua candidata trebuie luata in serios. Editorialul de la ora 14 exact problema asta trateaza 🙂
zigzag18/05/2017 at 09:35
acu ia in calcul faptul ca cei de la Vatican nu sunt asa fraieri ca romanasii care canta sub alt steag :))
Cetatean18/05/2017 at 09:37
Cu chestiunea Cathedral Plaza, sigur Firea poate conta pe voturile catolicilor din Romania 😛
Consilierii ei ii vor aranja o vizita cucernica la mormantul Sfantului Petru si o vor invata sa faca crucea invers, ca sa se revanseze 😛
zigzag18/05/2017 at 09:43
s-au terminat biletele , singurul loc unde poate merge in vizita .. e doar pe acolo pe unde a mai fost sa-si ia indicatiile .
http://www.hotnews.ro/stiri-international-21772518-cine-este-robert-mueller-procurorul-special-care-ancheta-prezumtivele-ingerinte-ale-rusiei-alegerile-americane.htm
un stangist :)))
A A18/05/2017 at 10:48
Buna ziua. Da, in stangist.
Disperare mare la cocalari https://www.yahoo.com/news/putin-rushes-trumps-defense-laments-us-infighting-155522298.html
zigzag18/05/2017 at 11:15
Stai sa vezi cand vor ajunge la afacerea snowden (am mai scris o singura data despre treaba asta – snowden , flynn &co anul trecut ) ce spectacol o sa fie 😀
radu218/05/2017 at 09:50
Buna ziua. Nu este absolut nici o surpriza. In momentul cand a candidat la primaria Bucuresti avea in cap presedentia. Daca felcer Oprescu a candidat cum sa nu aiba sanse o martoaga bine vopsita de ”consilieri” iubitori de natura aur si paduri
depemures18/05/2017 at 10:15
“Nicolicea aruncă bomba! Eugen Nicolicea a recunoscut, la Antena 3, că şi el a fost prezent în seara alegerilor din 2009, acasă la Gabriel Oprea. Dar pe Kovesi n-a văzut-o!
„Am participat și eu acolo, doar cât să stau de vorbă cu domnul Onțanu, era și ziua lui, v-am spus, am stat puțin de am vorbit, i-am făcut și un cadou, am stat de vorbă cu colegii, am ciocnit un pahar, după care am plecat, deci nu m-am întins la discuție. Până la ora la care am plecat, doamna Kovesi nu era acolo”, a spus Eugen Nicolicea, la Antena 3.” preluat din comisarul.ro
“Sigur că dacă mă vor chema, mă voi duce, dar cu o singură condiție: audierea mea să fie publică, altfel nu mă duc. Cea mai mare ticăloșie este să te faci că vrei să servești interesul public într-o anchetă parlamentară, dar lucrările să fie secrete ca să scriem concluziile cum vrea majoritatea din comisie”
, https://www.agerpres.ro/politica/2017/05/17/basescu-nu-ma-voi-duce-la-comisie-daca-audierea-nu-este-publica-20-47-40
PS daca ceea ce declara Nicolicea este adevarat,n-o sa-mi mai fie scarba cand il vad. Doar greata 😉
mar18/05/2017 at 10:20
Mustrări de conștiință sau amenintari, cert ca au ieșit fantomele.
Paganel18/05/2017 at 10:48
Cred că aveți dreptate… Totuși, mai ales dacă se știa „cu musca pe căciulă” și știind că într-o zi cineva îi va „aminti” că a colaborat, de ce n-o fi zis singurel, acum câțiva ani… Așa cum a recunoscut Înalt Prea Sfințitul Nicolae Corneanu, Mitropolitul Banatului, încă din 1990 (Dumnezeu să-l ierte și să-l odihnească). Omul, ca un adevărat creștin a mărturisit, și-a cerut, creștinește iertare, a fost înțeles și și-a văzut de treabă, în continuare!
De-aia rămân eu la vorbele lui Titu Maiorescu: „Nu de inteligență duce românul lipsă, ci de caracter!”…
depemures18/05/2017 at 11:45
Lectura obligatorie pentru politicieni si in special pentru parlamentari :
http://romanialibera.ro/special/documentare/coruptia–instrumentul-prin-care-rusii-au-ingenuncheat-basarabia–vechile-metode-ale-diplomatiei-tariste-seamana-cu-cele-folosite-azi-de-rusia-449479
PS Fundatia controlata de Nastase ar putea organiza chiar un simpozion…
Paganel18/05/2017 at 12:02
Rusia de azi acționează „la indigo”, ca acum două secole… Atunci a găsit ca unealtă un episcop ardelean (Gavril Bănulescu Bodoni), de peste 25 de ani se folosește de un originar din regiunea Cernăuți, Vladimir (Cantarean), intitulat „Mitropolit al Chișinăului și al întregii Moldove, unealta Patriarhiei Ruse în Basarabia…
mar18/05/2017 at 12:27
In opinia mea aceasă vizită va genera mult deranj inclusiv lui Trump senior.
http://www.hotnews.ro/stiri-opinii-21772854-culisele-venirii-fiului-lui-donald-trump-romania-vanatoarea-munitie-gratis-pentru-anti-americani.htm
mar18/05/2017 at 12:32
In primul rand, reputatia de vanator a lui Trump jr este deja un subiect de controverse si scandaluri la nivel international.
zigzag18/05/2017 at 13:05
Pai vizita e exact ca intr-o tara bananiera , pe furis/ sa nu fie vazut de triburile de pe teritoriul Ro.
Diferenta de clasa se vede la vizitele private ale Printului Charles.
desy.demeter18/05/2017 at 13:27
La cerb, mistret, urs si cocos de munte este interzisa vanatoarea acum:
http://www.turism-corex.ro/perioadele-de-vanatoare
Poate arata trofeele, ca si dl Dragnea. 🙂
zigzag18/05/2017 at 13:37
Sarut mana 😀
La bamboo e inchis , deci nu’l poate duce Laufer nici la vanat caprioare :))))
mar18/05/2017 at 13:49
Ei, alea pot fi transportate. Giurgiu are zona libera :))
zigzag18/05/2017 at 16:10
Corect :))) plus ca trec si multe tiruri pe acolo :)))
A A18/05/2017 at 14:07
Daca mai intarzie pe-aici nu-l mai gaseste pe tat’su ca presedinte…. si si-o iau in mana cu totii
zigzag18/05/2017 at 16:09
Postare noua http://politeia.org.ro/editoriale/cine-o-poate-invinge-pe-firea-la-prezidentiale-in-afara-de-iohannis/53795/ 😀
« Cine o poate învinge pe Firea la prezidențiale (în afară de Iohannis)
Revista Presei – 17 mai. Nicolicea: să revizuim hotărârile definitive și irevocabile ale instanțelor! »

References: articolul 40
 CCR 
 articolul 297
 articolul 13
 CCR 
 CCR